Fit-28 ta' Mejju 2018, il-Kunsill adotta konklużjonijiet dwar it -tisħiħ tad-dimensjoni ċivili tal-Politika ta' Sigurtà u ta' Difiża Komuni (PSDK). Il-Kunsill jafferma mill-ġdid li dimensjoni ċivili msaħħa tal-PSDK hija element essenzjali tal-approċċ konġunt tal-UE, li jaħdem flimkien ma' strumenti oħra tal-UE b'mod integrat. Il-Kunsill jidentifika firxa ta' azzjonijiet biex d-dimensjoni ċivili tal-PSDK issir aktar effettiva fuq il-post u biex jiġu identifikati modi kif il-missjonijiet ċivili jistgħu jikkontribwixxu biex jingħelbu l-isfidi ta' sigurtà fir-rabta tas-sigurtà interna/esterna, flimkien ma' strumenti oħra tal-UE b'mod koordinat. Il-passi li jmiss huma li jiġi ppreżentat pjan ta' żvilupp tal-kapaċità ċivili sas-sajf tal-2018 u li jintlaħaq qbil fir-rigward ta' patt dwar id-dimensjoni ċivili tal-PSDK sa Novembru tal-2018. Bħalissa l-UE għandha skjerati 10 missjonijiet ċivili tal-PSDK . Id-dimensjoni ċivili tal-PSDK hija strument importanti li permezz tiegħu l-UE taqdi r-rwol tagħha bħala fornitur ta' sigurtà globali. Aqra t-test sħiħ tal-konklużjonijiet Din ir-riżorsa bħalissa hi disponibbli biss bil-lingwa jew il-lingwi li ġejjin: Il-Politika ta' Sigurtà u ta' Difiża Komuni (sit web tas-SEAE) Kooperazzjoni tal-UE dwar is-sigurtà u d-difiża Ara l-paġna tal-laqgħa